डैनियल डीफो
डैनियल डिफ़ो, मूल नाम: डैनियल फ़ो (जन्म: 13 सितम्बर 1660 मृत्यु: 24 अप्रैल 1731), एक अंग्रेजी लेखक, पत्रकार, पर्चाकार तथा उपन्यासकार थे, जिन्होंने अपने उपन्यास रॉबिन्सन क्रूसो के लिए चिरस्थायी प्रसिद्धि प्राप्त की। ब्रिटेन में डैफो ने उपन्यास की विधा को लोकप्रिय बनाने में महत्वपूर्ण भूमिका निभाई। कुछ लोग उन्हें अंग्रेजी उपन्यास के संस्थापकों में से एक मानते हैं। वह एक बहुसर्जक और बहुमुखी प्रतिभा का धनी लेखक थे; उन्होंने राजनीति, अपराध, धर्म, विवाह, मनोविज्ञान और आलौकिक सहित विभिन्न विषयों पर पाँच सौ से अधिक पुस्तकें, पत्रिका और जर्नल लिखे थे। उन्हें आर्थिक मामलों की पत्रकारिता का अग्रदूत भी माने जाते हैं।